MUNICIPIUL CRAIOVA
CONSILIUL LOCAL AL MUNICIPIULUI CRAIOVA
          HOTĂRÂREA NR.468
privind modificarea contractului de concesiune nr.274/2006, ce are ca obiect terenul situat în Parcul Nicolae Romanescu, aferent Restaurantului Romantic
Consiliul Local al Municipiului Craiova, întrunit în şedinţa ordinară din data de 17.12.2015;

Având în vedere raportul nr.195073/2015 întocmit de Direcţia Patrimoniu  prin care se propune modificarea contractului de concesiune nr. 274/2006, ce are ca obiect terenul situat în Parcul Nicolae Romanescu, aferent Restaurantului Romantic;  
În conformitate cu prevederile art.41 din Legea nr.50/1991, republicată, privind autorizarea lucrărilor de construcţii;
În temeiul art.36, alin.2, lit. c, coroborat cu alin.5, lit. a, art.45, alin.3, art.123 alin.1 şi art.61, alin.2 din Legea nr.215/2001, republicată, privind administraţia publică locală;
hotărĂŞte:
  Art.1.Se aprobă modificarea contractului de concesiune nr.274/2006, modificat prin actele adiţionale nr.1/2006 şi nr.2/2009, ce are ca obiect terenul în suprafaţă de 67,45 mp, situat în Parcul Nicolae Romanescu, aferent Restaurantului Romantic, în sensul înlocuirii concesionarului S.C. FRISCO S.R.L., cu S.C. MATIARIA S.R.L. 
Art.2.Se împuterniceşte Primarul Municipiului Craiova să semneze actul adiţional de modificare a contractului de concesiune nr.274/2006.

Art.3.Pe data prezentei hotărâri, se modifică în mod corespunzător Hotărârea Consiliului Local al Municipiului Craiova nr.424/2009.

  Art.4.Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu, S.C. FRISCO S.R.L. şi  S.C. MATIARIA S.R.L. vor aduce la îndeplinire prevederile prezentei hotărâri.

